text: Horsens i top med vækst
  13 maj 2014 kl. 06.47
  Antallet af borgere i Horsens Kommune vokser voldsomt frem til år 2040, så der til den tid vil der være 104.400 borgere i kommunen mod de nuværende 85.600.
  Antallet af borgere i Horsens Kommune vokser med knap 22 procent frem til 2040.
  Det viser den seneste befolkningsfremskrivning fra Danmarks Statistik, der netop er blevet offentliggjort. Statistikken viser, at Horsens Kommune er i tilbage i top tre ? efter et par år som nr. fem - på listen over Danmarks hurtigst voksende kommuner kun overgået af Københavns og Aarhus kommuner.
  Borgmester Peter Sørensen (S) er meget tilfreds med, at Horsens Kommune ligger i den absolutte vækst-top.
  - I Horsens Kommune har vi en klar målsætning om, at vi vil være vækstkommune ? også på bosætning. Og derfor er det jo opløftende og dejligt at se, at den strategi, vi har for at opfylde vores målsætning, virker, siger Peter Sørensen.
  